Direktionsbezirk Leipzig

Direktionsbezirk Leipzig er etterfølgeren til Regierungsbezirk Leipzig i Fristaten Sachsen i Tyskland. Forvaltningen har benevnelsen Landesdirektion. Tildelingen av Leipzig som sete for områdets politisk utøvende myndighet ble gitt under nyordningen av forvaltningen og kretsreformen i Sachsen i 2008 den 1. august 2008. Ved denne reformen mistet Direktionsbezirk Leipzig 424,34 km² landareal da Landkreis Döbeln ble overført fra tidligere Regierungsbezirk Leipzig, til den nye Direktionsbezirk Chemnitz.

Embedstittelen regjeringspresident ble gjennom den saksiske forvaltnings-lovgivningen av 29. januar 2008, endret til President der Landesdirektion.Sächsisches Gesetz- und Verordnungsblatt, Herausgeben von der Sächsischen Staatskanzlei: Gesetz zur Neuordnung der Sächsischen verwaltung (Sächsisches Verwaltungsordnungsgesetz – SächsVwNG) vom 29. Januar 2008  , ZKZ 73796, Nr 3/2008, Dresden den 5. februar 2008. 

Historie
Siden 1835 fantes det i kongeriket Sachsen fire offentlige utøvende myndigheter med benevnelsen Kreisdirektionen. Den 1. januar 1874 endret de navn til Kreishauptmannschaft, og endret sine grenser flere ganger i løpet av historien.  Regierungsbezirk Leipzig har sin historiske opprinnelse i Kreishauptmannschaft Leipzig. Under det tredje rike ble den fortsatt kalt Regierungsbezirk Leipzig. Etter andre verdenskrig var intensjonen å gjenopprette de tidligere administrative regionene, men denne tanken ble forlatt i 1947 og den 7. oktober 1949 ble Fristaten Sachsen innlemmet i Den tyske demokratiske republikk (DDR).

Den 23. juli 1952 avskaffet regimet i DDR de tidligere tyske delstatene, og inndelte i stedet landet i 15 såkalte Bezirke som ikke er sammenlignbare med dagens administrative inndelinger, bortsett fra at de var inndelt i Landkreise som igjen bestod av kommuner. Fristaten Sachsen ble oppløst og erstattet av Bezirk Leipzig, Bezirk Karl-Marx-Stadt (også kalt Bezirk Chemnitz) og Bezirk Dresden.

Ved Tysklands gjenforening den 3. oktober 1990 ble delstatene gjenopprettet, deriblant Fristaten Sachsen, og dette dannet grunnlaget for gjenopprettelsen av de tidligere administrative inndelingene fra og med 1. januar 1991.

Landesdirektion Leipzig omfattet i grove trekk det geografiske området til Bezirk Leipzig. Gjennom en politisk behandling i delstatsregjeringen i Sachsen fra 27. november 1990 til 1. januar 1991 ble Regierungsbezirk Leipzig opprettet som et mellomliggende forvaltningsorgan mellom delstatsregjeringen og kretsene. 

Delstatsregjeringens lovforslag om kretsreformen ble delvis behandlet av Fristaten Sachsens forfatningsdomstol, grunnet klager om lovligheten av å oppløse enkelte kretser. I juni / juli 1994 påpekte domstolen mangler i de klagende partenes deltagelse i den lovgivende prosessen, og Sachsens landdag ble tvunget til å foreta tre endringer i lovforslaget. I 1994 og 1996 gjennomgikk Sachsen en kretsreform hvor 48 kretser og 6 kretsfrie byer gjennom sammenslåinger ble erstattet av 22 nye kretser og 7 kretsfrie byer. Regierungsbezirk Leipzig ble etter dette inndelt i 5 kretser og de den kretsfrie byen Leipzig.

Kretser 1996-2008
Fra og med 1996 og fram til forvaltningsreformen av 28. januar 2008 bestod Regierungsbezirk Leipzig av følgende kretser:

 Landkreise kreisfreie StadtDelitzsch
Döbeln
Leipziger Land
Muldentalkreis
Torgau-OschatzLeipzig

Kretser siden 2008
I 2008 trådte en ny kretsreform i kraft, og gjennom nye sammenslåinger fikk Fristaten Sachsen 10 kretser og 3 kretsfrie byer. Reformen trådte i kraft den 1. januar 2008, og de tre kretsfrie byene Dresden, Leipzig og Chemnitz ble tildelt oppgaven som politiske forvaltningssenter i tre nye Direktionsbezirke. Direktionsbezirk Leipzig omfattet per 1. januar 2008 totalt 80 kommuner fordelt på 2 nye kretser. Ved  nyordningen ble Landkreis Döbeln nedlagt og overført fra Regierungsbezirk Leipzig til Direktionsbezirk Chemnitz, hvor den gikk inn i den nye kretsen Landkreis Mittelsachsen. 

Det medførte at Direktionsbezirk Leipzig ble 424,34 km² mindre enn Regieringsbezirk Leipszig hadde vært 1996-2008.

  Kretser  Tidligere kretser  Folketall31. desember 2009  Areal  1.  30px|Erzgebirgskreis' våpenskjold Landkreis Nordsachsen  Landkreis Torgau-Oschatz  372.390  1.828,85 Landkreis Delitzsch 2.  30px|Landkreis Leipzigs våpenskjold Landkreis Leipzig  Muldentalkreis  269.694  1.646,78 Landkreis Leipziger Land  30px|Leipzigs våpenskjold Leipzig   518.862  297,36

Forvaltningssete
Hovedkvarteret til Landesdirektion Chemnitz befinner seg i storbyen Leipzig.

 Referanser 

Kategori:Sachsens historie
Kategori:Opphør i 2012